stanford-oval/wikipedia huggingface dataset:
คณะสงฆ์อนัมนิกายแห่งประเทศไทย
วัดในสังกัดคณะสงฆ์อนัมนิกาย

ปัจจุบันคณะสงฆ์อนัมนิกายแห่งประเทศไทย มีวัดในสังกัด 22 วัด และสำนักสงฆ์ 4 แห่ง ดังนี้
|  | ชื่อไทย | ชื่อญวน | ที่อยู่ |
| --- | --- | --- | --- |
| 1. | วัดกุศลสมาคร | 普福寺 Phổ Phước Tự โผเพื้อกตื่อ | กรุงเทพมหานคร |
| 2. | วัดโลกานุเคราะห์ | 慈濟寺 Từ Tế Tự ตื้อเต๊ตื่อ | กรุงเทพมหานคร |
| 3. | วัดสุนทรประดิษฐ์ | 慶安寺 Khánh An Tự คั้นอังตื่อ | จังหวัดอุดรธานี |
| 4. | วัดอนัมนิกายาราม | 廣福寺 Quảng Phước Tự กว๋างเพื้อกตื่อ | กรุงเทพมหานคร |
| 5. | วัดสมณานัมบริหาร | 禛囯景福寺 Cảnh Phước Tự กั๋งเพื้อกตื่อ | กรุงเทพมหานคร |
| 6. | วัดอุภัยราชบำรุง | 慶雲寺 Khánh Vân Tự คั้นเยิงตื่อ | กรุงเทพมหานคร |
| 7. | วัดชัยภูมิการาม | 翠岸寺 Thúy Ngạn Tự ตี๋หง่านตื่อ | กรุงเทพมหานคร |
| 8. | วัดถาวรวราราม | 慶壽寺 Khánh Thọ Tự คั้นถ่อตื่อ | จังหวัดกาญจนบุรี |
| 9. | วัดมงคลสมาคม | 會慶寺 Hội Khánh Tự โห่ยคั้นตื่อ | กรุงเทพมหานคร |
| 10. | วัดเขตร์นาบุญญาราม | 福田寺 Phước Diện Tự เพื้อกเดี้ยนตื่อ | จังหวัดจันทบุรี |
| 11. | วัดอนัมนิกายเฉลิมพระชนมพรรษากาล | 玉淸寺 Ngọc Thanh Tự หง็อกทันตื่อ | จังหวัดสุพรรณบุรี |
| 12. | วัดธรรมปัญญารามบางม่วง | 興盛寺 Hưng Thạnh Tự ฮึงถั่นตื่อ | จังหวัดนครปฐม |
| 13. | วัดเจริญบุญไพศาล | 興福寺 Hưng Phước Tự ฮึงเพื้อกตื่อ | จังหวัดกาญจนบุรี |
| 14. | วัดมหายานกาญจนมาสราษฎร์บำรุง | 慶生寺 Khắn Sanh Tự คั้นซันตื่อ | จังหวัดยะลา |
| 15. | วัดอุภัยภาติการาม | 三寶公佛寺 Tam Bảo Công Phật Tự ตามบ๋าวก็องเผิกตื่อ | จังหวัดฉะเชิงเทรา |
| 16. | วัดถาวรวรารามหาดใหญ่ | 慶壽寺 Khánh Thọ Tự คั้นถ่อตื่อ | จังหวัดสงขลา |
| 17. | วัดศรัทธายิ้มพานิชวราราม | 普照寺 Phổ Chiếu Tự โผเจี๊ยวตื่อ | จังหวัดสมุทรสาคร |
| 18. | วัดถ้ำเขาน้อย | 龍山寺 Long Sơn Tự ล็องเซิงตื่อ | จังหวัดกาญจนบุรี |
| 19. | วัดหมื่นปีวนาราม | 萬壽寺 Vạn Thọ Tự หย่างถ่อตื่อ | จังหวัดราชบุรี |
| 20. | วัดนพรัตนวนาราม | 福壽寺 Phước Thọ Tự เพื้อกถ่อตื่อ | จังหวัดจันทบุรี |
| 21. | วัดประถมพุทธาราม | เผิกกวางตื่อ | ฮิวสตัน รัฐเท็กซัส สหรัฐอเมริกา |
| 22. | วัดศิริจรรยาธรรมปัญญาราม | 興雲寺 Hưng Vân Từ ฮึงเยิงตื่อ | จังหวัดปทุมธานี |
|  | ชื่อ | ที่อยู่ |
| --- | --- | --- |
| 1. | วัดป่าสุขาวดี | จังหวัดเชียงใหม่ |
| 2. | ตาลเลียนอนัมพรต | จังหวัดอุดรธานี |
| 3. | ถ้ำกลองทิพย์ (เขาแกลต) | จังหวัดจันทบุรี |
| 4. | แดนสุขาวดีวิถีเซน | จังหวัดราชบุรี |
รายนามเจ้าคณะใหญ่อนัมนิกาย

| ลำดับ | รายนาม | ชื่อญวน | สถิต ณ | ดำรงตำแหน่ง |
| --- | --- | --- | --- | --- |
| 1. | พระครูคณานัมสมณาจารย์ (องเจินฮึง) | Ông Chân Hưng | วัดอุภัยราชบำรุง |  |
| 2. | พระครูคณานัมสมณาจารย์ (องเหยี่ยวกร่าม) | Ông Diệu Trạm | วัดอนัมนิกายาราม |  |
| 3. | พระครูคณานัมสมณาจารย์ (องจี๊หล็อบ) | Ông Chí Lập | วัดสมณานัมบริหาร |  |
| 4. | พระครูคณานัมสมณาจารย์ (องทันเคี๊ยด) | Ông Thanh Khiết | วัดอุภัยราชบำรุง |  |
| 5. | พระครูคณานัมสมณาจารย์ (องเหมิกโงน) | Ông Mật Ngôn | วัดมงคลสมาคม |  |
| 6. | พระครูคณานัมสมณาจารย์ (องเวียงหมาง) | Ông Viên Mãn | วัดกุศลสมาคร |  |
| 7. | พระครูคณานัมสมณาจารย์ (องโผซ้าย) | Ông Phổ Sái | วัดอุภัยราชบำรุง |  |
| 8. | พระครูคณานัมสมณาจารย์ (องบิ๊นเลือง) | Ông Bình Lương | วัดโลกานุเคราะห์ |  |
| 9. | พระครูคณานัมสมณาจารย์ (องโผเรียน) | Ông Phổ Liên | วัดชัยภูมิการาม |  |
| 10. | พระคณานัมธรรมสมาธิวัตร (องย๊ากเหมิง) | Ông Giác Mẫn | วัดมงคลสมาคม |  |
| 11. | พระมหาคณานัมธรรมปัญญาธิวัตร (เจริญ กิ๊นเจี๊ยว) | Kính Chiếu | วัดกุศลสมาคร | - 16 เมษายน พ.ศ. 2561 |
| 12. | พระมหาคณานัมธรรมปัญญาธิวัตร (ถนอม เถี่ยนถึก) | Thiện Thực | วัดกุศลสมาคร | 26 ธันวาคม พ.ศ. 2561 – 23 มกราคม พ.ศ. 2565 |
| 13. | พระคณานัมธรรมเมธาจารย์ (ณรงค์ ติ่นเรียน) |  | วัดสมณานัมบริหาร | 29 มิถุนายน พ.ศ. 2565 – ปัจจุบัน |
ดูเพิ่ม

มหายานเน็ท
| ด ค กศาสนาในประเทศไทย |
| --- | --- |
พุทธ:  องค์กร: มหาเถรสมาคม  สำนักงานพระพุทธศาสนาแห่งชาติ; นิกาย: มหานิกาย - ธรรมยุติกนิกาย - จีนนิกาย - อนัมนิกาย 
อิสลาม:  องค์กร: คณะกรรมการกลางอิสลามแห่งประเทศไทย; นิกาย: ซุนนี  ชีอะฮ์ 
คริสต์:  องค์กร: สภาประมุขบาทหลวง  สภาคริสตจักร  สหกิจคริสเตียน  สหคริสตจักรแบ๊บติสต์  แอดเวนทิสต์; นิกาย: คาทอลิก  โปรเตสแตนต์  ออร์ทอดอกซ์ 
ฮินดู:  องค์กร: สำนักพราหมณ์พระราชครู  สมาคมฮินดูสมาช  สมาคมฮินดูธรรมสภา; นิกาย: ไศวะ  ไวษณพ  ศักติ 
ซิกข์:  องค์กร: สมาคมศรีคุรุสิงห์สภา; นิกาย: นานักปันณิ  นิลิมเล 
ศาสนาอื่น:  ยูดาห์  บาไฮ  พื้นบ้านจีน 
หัวข้ออื่น:  กรมการศาสนา  เสรีภาพทางศาสนา
ชญาดา ลิ่วเฉลิมวงศ์

| ชญาดา เศวตนันทน์ |
| --- | --- |

สารนิเทศภูมิหลัง
เกิด: 20 มิถุนายน พ.ศ. 2518 (49 ปี) ชญาดา ลิ่วเฉลิมวงศ์
คู่สมรส: เกริกพล มัสยวานิช (2545—2551) กฤชพล เศวตนันทน์ (2558—ปัจจุบัน)
บุตร: อชิรวัตติ์ มัสยวานิช
อาชีพ: นักแสดง, วีเจ, พิธีกร​, นักเขียน​
ชญาดา เศวตนันทน์ (สกุลเดิม ลิ่วเฉลิมวงศ์; เกิด 20 มิถุนายน พ.ศ. 2518) ชื่อเล่น โบ เป็นพิธีกรหญิงชาวไทย โดยเป็นพิธีกรรายการแฟ้บทีวี และเป็นอดีตพิธีกรรายการตีสิบ
ประวัติ

ชญาดา เศวตนันทน์ เป็นบุตรคนที่สองจากทั้งหมดสามคนของอาคม ลิ่วเฉลิมวงศ์ กับหม่อมราชวงศ์สิริญาดา วรวรรณ (นามเดิม สิริมาดา) ธิดาคนเล็กในพันตำรวจโท หม่อมเจ้าหัชชากร วรวรรณ กับหม่อมสมหทัย (สกุลเดิม เสนีเศรษฐ)  มีพี่สาวและน้องสาวร่วมบิดามารดาคือ จณิสตา และสุนุชดา ลิ่วเฉลิมวงศ์ และมีน้องต่างบิดาอีกสองคนคือ ชวิทย์ และฐนุชดี เสรีวัฒโนภาส สำเร็จการศึกษาจากโรงเรียนเซนต์โยเซฟคอนเวนต์ และโรงเรียนเตรียมอุดมศึกษา ก่อนเดินทางไปศึกษาต่อจนจบปริญญาโท
ชญาดาสมรสครั้งแรกกับเกริกพล มัสยวานิช นักแสดงชาวไทย เมื่อวันที่ 4 กันยายน พ.ศ. 2545 ทั้งสองมีบุตรชายด้วยกันหนึ่งคนชื่อ อชิรวัตติ์ มัสยวานิช แต่ต่อมาเธอได้แยกกันอยู่กับเกริกพลเป็นเวลา 2 ปี และหย่ากันเมื่อวันที่ 14 มีนาคม พ.ศ. 2551 หลังจากนั้นเธอได้คบหากับกรุณพล เทียนสุวรรณ ที่เป็นนักแสดง ภายหลังได้เลิกรากัน ต่อมาชญาดาสมรสครั้งที่สองกับร้อยเอกกฤชพล เศวตนันทน์ เมื่อวันที่ 27 พฤศจิกายน พ.ศ. 2558
ผลงาน > พิธีกร

ปี พ.ศ. 25 รายการ แฟ้บทีวี (/ช่อง)
ปี พ.ศ. 2543 รายการ ตีสิบ (ทเว็นตี้ ทเว็นตี้ เอ็นเทอร์เทนเมนต์/ช่อง 3) ทุกวันอังคาร เวลา 23.20-00.50 น. (2543-2545)
ปี พ.ศ. 2552 รายการ สยามทูเดย์ (เอเชีย เทเลวิชั่น แอนด์ มีเดีย/ช่อง 5) สดทุกวันจันทร์ - ศุกร์ เวลา 17.00 - 17.55 น. ร่วมกับ ภูวฤทธิ์ พุ่มพวง, แทนคุณ จิตต์อิสระ, ณัฐธีร์ โกศลพิศิษฐ์ (2552)
ซูซี่ บาวเมอร์

ซูซี่ บาวเมอร์ เกิดเมื่อวันที่ 31 มีนาคม ค.ศ. 1966 เป็นนักกีฬาว่ายน้ำเคยเข้าร่วมการแข่งขันโอลิมปิกฤดูร้อน 1984 และ โอลิมปิกฤดูร้อน 1988
ดูนเลเร

| ดูนเลเร |
| --- | --- |
Town

ดูนเลเรสถานที่ตั้งในไอร์แลนด์
พิกัด: 53°18′N 6°08′W﻿ / ﻿53.30°N 6.14°W﻿ / 53.30; -6.14
ประเทศ: ไอร์แลนด์
จังหวัด: Leinster
County: Dún Laoghaire–Rathdown
ความสูง: 24 เมตร (79 ฟุต)
ประชากร (2006)
 • เขตเมือง: 23,857 คน
Irish Grid Reference: O241284
เว็บไซต์: www.dun-laoghaire.com
ดูนเลเร (Dún Laoghaire) หรือ ดันลิรี (Dunleary) เป็นเมืองชายทะเลในประเทศไอร์แลนด์ ตั้งอยู่ทางตะวันออกของประเทศ ด้านตะวันออกเฉียงใต้ของดับลินเคาน์ตี บนฝั่งด้านใต้ของอ่าวดับลิน อยู่ทางตอนใต้ของกรุงดับลินราว 12 กม. ในระหว่างปี ค.ศ. 1821 ถึง 1921 รู้จักในชื่อทางการว่า คิงส์ทาวน์ (Kingstown) เมืองมีการทำประมงและเป็นศูนย์กลางการแข่งขันกีฬาเรือยอช์ตที่มีชื่อเสียง
ชาลส์ วิลสัน

| ชาลส์ วิลสัน |
| --- | --- |
วิลสันในปี 1995

สมาชิกสภาผู้แทนราษฎรแห่งสหรัฐอเมริกา รัฐเท็กซัส เขตที่ 2
ดำรงตำแหน่ง 3 มกราคม ค.ศ. 1973 – 8 ตุลาคม ค.ศ. 1996
ก่อนหน้า: จอห์น ดาวดีย์
ถัดไป: จิม เทอร์เนอร์
เขตเลือกตั้ง: รัฐเท็กซัส เขตที่ 2
 
ข้อมูลส่วนบุคคล
เกิด: 1 มิถุนายน ค.ศ. 1933 ทรินิที เท็กซัส
เสียชีวิต: 10 กุมภาพันธ์ ค.ศ. 2010 (76 ปี) ลัฟคิน เท็กซัส
พรรคการเมือง: พรรคเดโมแครต
คู่สมรส: บาร์บารา แอลเบอร์สแตดต์

ชาลส์ เนสบิตต์ วิลสัน (1 มิถุนายน ค.ศ. 1933 - 10 กุมภาพันธ์ ค.ศ. 2010)  อดีตทหารเรือ และสมาชิกสภาผู้แทนราษฎร 12 สมัยจากรัฐเท็กซัส สหรัฐอเมริกา
ชาลส์ วิลสันมีชื่อเสียงเป็นที่รู้จักในฐานะเป็น ส.ส. พรรคเดโมแครต ซึ่งเป็นกำลังสำคัญในการผลักดันให้สหรัฐอเมริกาดำเนินปฏิบัติการไซโคลน เป็นภารกิจปกปิดของซีไอเอในการส่งยุทโธปกรณ์ โดยเฉพาะจรวด FIM-72 สติงเกอร์ ให้แก่อัฟกันมูจาฮีดีนในช่วงสงครามโซเวียต-อัฟกานิสถาน ทั้งที่ในขณะนั้นสหรัฐอเมริกาบริหารงานโดยประธานาธิบดีโรนัลด์ เรแกน จากพรรครีพับลิกัน
เรื่องราวเบื้องหลังของปฏิบัติการไซโคลนนี้ ได้ถูกถ่ายทอดเป็นหนังสือขายดีของจอร์จ ไครล์ ผู้สื่อข่าวซีบีเอส ชื่อ Charlie Wilson's War: The Extraordinary Story of the Largest Covert Operation in History วางจำหน่ายในปี 2003 และนำมาสร้างเป็นภาพยนตร์เรื่อง Charlie Wilson's War กำกับโดยไมค์ นิโคลส์ นำแสดงโดย ทอม แฮงค์, จูเลีย โรเบิร์ตส, ฟิลิป ซีมัวร์ ฮอฟฟ์แมน, เอมี แอดัมส์ และเอมิลี บลันท์   ภาพยนตร์ได้รับการเสนอชื่อเข้าชิงรางวัลลูกโลกทองคำ สาขาภาพยนตร์ยอดเยี่ยม และรางวัลนักแสดงสมทบชายยอดเยี่ยม รางวัลออสการ์ (ฟิลิปส์ ซีมัวร์ ฮอฟแมน)
แหล่งข้อมูลอื่น

ประวัติจากเว็บสภาผู้แทนราษฎรแห่งสหรัฐอเมริกา
ดูม (แก้ความกำกวม)

ดูม สามารถหมายถึง
ดูม (Doom) เกมคอมพิวเตอร์โดย ไอดี ซอฟต์แวร์ ในปี 1993
ดูม (ภาพยนตร์) ภาพยนตร์แอ็คชันไซไฟ ปี 2005 สร้างจากเนื้อเรื่องในเกม นำแสดงโดยดเวย์น จอห์นสัน
ดูม (ภาพยนตร์อินเดีย) (Dhoom) ภาพยนตร์บอลลีวูด ปี 2004
ดูมดูม (Dhoom Dhoom) ซิงเกิลประกอบภาพยนตร์อินเดีย ขับร้องโดยทาทา ยัง
ดูม (ภาพยนตร์อินเดีย)

สำหรับความหมายอื่น ดูที่ ดูม (แก้ความกำกวม)
ดูม ภาค 1 (ภาษาฮินดี:धूम; ภาษาอูรดู:دھوم; ภาษาอังกฤษ:Blast) เป็นภาพยนตร์ของบอลลีวู้ด ฉายเมื่อ วันที่ 27 สิงหาคม พ.ศ. 2547 นำแสดงโดย อภิเษก พัจจัน อุทัย โจปรา จอห์น อับราฮัม และ อีศา เทโอล เป็นภาพยนตร์แอ็คชั่นเกี่ยวกับแก๊งมอเตอร์ไซค์
ภาพยนตร์เรื่องนี้มีเพลงประกอบภาพยนตร์ ชื่อเพลง ดูมดูม (Dhoom Dhoom) ขับร้องโดยทาทา ยัง
ซูซานนา หลิว

| ซูซานนา หลิว |
| --- | --- |
หลิวเมื่อปี 2020
สัญชาติ: มาเลเซีย
อาชีพ: ผู้อำนวยการโรงเรียน
นายจ้าง: โฮปคอมมิวนิตี (Hope Community)
คู่สมรส: คุณพ่อเรย์มอนด์ โก้ (Raymond Koh)
ซูซานนา หลิว (อักษรโรมัน: Susanna Liew) เป็นนักเคลื่อนไหวชาวมาเลเซียผู้ประท้วงกรณีสามีเธอถูกอุ้มหายในมาเลเซีย ในปี 2020 เธอดำเนินคดีกับวุฒิสมาชิกอาวุโสหลังเขาไม่สามารถดำเนินการตรวจสอบคดีได้ ในหนึ่งเดือนต่อมา เธอได้รับรางวัลสตรีหาญกล้านานาชาติจากรัฐบาลสหรัฐอเมริกา หลิวเป็นอดีตผู้อำนวยการโรงเรียน ส่วนสามีของเธอ เรย์มอนด์ โก้ (Raymond Koh) เป็นนักบวชในคริสต์ศาสนา ในปี 2004 ทั้งคู่ได้ร่วใมกันตั้ง "โฮปคอมมิวนิตี" (Hope Community) ขึ้นเพื่อช่วยเหลือผู้ยากไร้
ในปี 2017 รถยนต์ของสามีเธอถูกล้อมและประกบด้วยรถยนต์ที่ดูเป็นทีมลักพาตัวมืออาชีพ ภาพจากกล้องวงจรปิดแสดงรถจักรยานยนต์สองคันสามารถปิดถนนในระยะเวลา 40 วินาทีของการลักพาตัว เรย์มอนด์ยังคงหายสาบสูญนับจากนั้น
นับจากนั้นหลิวได้ยินหยัดเรียกร้องแลดสอบถามไปยังเจ้าหน้าที่ทางการของมาเลเซียเกี่ยวกับการสืบค้นการลักพาตัวและสูญหายของสามีเธอ นอกจากนี้เธอยังเรียกร้องและถามเจ้าหน้าที่รัฐเกี่ยวกับการลักพาตัวและศสูญหายของชนกลุ่มน้อยทางศาสนาคนอื่น ๆ ด้วย เช่น คู่ชีวิตชาวคริสต์ รูธ ซีเตปู และ ยอชัว ฮิลมี กับ อามรี เจอ มาต ในเดือนกุมภาพันธ์ 2020 เธอประกาศดำเนินคดีกับเจ้าหน้าที่ระดับสูงในรัฐบาลมาเลเซีย เนื่องจากหากเกินสามปีแล้วกรณีการสูญหายของสามีเธออาจเก่าเกินกว่าจะนำมาพิจารณาใหม่ได้
ในวันที่ 4 มีนารม 2020 รัฐบาลสหรัฐอเมริกาได้มอบรางวัลสตรีหาญกล้านานาชาติแก่เธอสำหรับความกล้าหาญที่จะต่อสู้กับอำนาจรัฐ "ด้วยสิธิของเธอในฐานะพลเมืองมาเลเซีย"
ตำบลเกาะตะเภา

| ตำบลเกาะตะเภา |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Ko Taphao
วัดพระบรมธาตุ สร้างเลียนแบบเจดีย์ชเวดากอง สันนิษฐานว่าสร้างครอบเจดีย์องค์เดิมไว้โดยพระครูพิทักษ์บรมธาตุ (หลวงพ่อทองอยู่)
ประเทศ: ไทย
จังหวัด: ตาก
อำเภอ: บ้านตาก
พื้นที่
 • ทั้งหมด: 108.61 ตร.กม. (41.93 ตร.ไมล์)
ประชากร (2563)
 • ทั้งหมด: 6,062 คน
 • ความหนาแน่น: 55.81 คน/ตร.กม. (144.5 คน/ตร.ไมล์)
รหัสไปรษณีย์ : 63120
รหัสภูมิศาสตร์: 630205
 ส่วนหนึ่งของสารานุกรมประเทศไทย
| องค์การบริหารส่วนตำบลเกาะตะเภา |
| --- | --- |
องค์การบริหารส่วนตำบล
อบต.เกาะตะเภาที่ตั้งที่ทำการองค์การบริหารส่วนตำบลเกาะตะเภา
พิกัด: 17°03′35.9″N 99°02′24.4″E﻿ / ﻿17.059972°N 99.040111°E﻿ / 17.059972; 99.040111
ประเทศ:  ไทย
จังหวัด: ตาก
อำเภอ: บ้านตาก
พื้นที่
 • ทั้งหมด: 108.61 ตร.กม. (41.93 ตร.ไมล์)
ประชากร (2563)
 • ทั้งหมด: 6,062 คน
 • ความหนาแน่น: 55.81 คน/ตร.กม. (144.5 คน/ตร.ไมล์)
รหัส อปท.: 06630208
ที่อยู่ที่ทำการ: หมู่ที่ 3 ถนนเจดีย์-แม่ระมาด ตำบลเกาะตะเภา อำเภอบ้านตาก จังหวัดตาก 63120
เว็บไซต์: www.kohtaphao.go.th
 ส่วนหนึ่งของสารานุกรมประเทศไทย
เกาะตะเภา เป็นตำบลหนึ่งในอำเภอบ้านตาก จังหวัดตาก ตั้งอยู่ทางทิศตะวันตกของตัวอำเภอ ห่างจากที่ว่าการอำเภอบ้านตากประมาณ 7 กิโลเมตร และห่างจากศาลากลางจังหวัดตากประมาณ 27 กิโลเมตร ตามทางหลวงหมายเลข 1175 ถนนเจดีย์ (บ้านตาก) - แม่ระมาด และทางหลวงแผ่นดินหมายเลข 1 (ถนนพหลโยธิน)
ตำบลเกาะตะเภาทั้งตำบลอยู่ในเขตองค์การบริหารส่วนตำบลเกาะตะเภาซึ่งเดิมมีฐานะเป็นสภาตำบลเกาะตะเภาในปี พ.ศ. 2517 ก่อนที่ต่อมาจะได้รับการจัดตั้งเป็นองค์การบริหารส่วนตำบลเกาะตะเภาในวันที่ 25 ธันวาคม พ.ศ. 2539
ที่ตั้งและอาณาเขต

ตำบลเกาะตะเภาตั้ มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับตำบลบ้านนา ตำบลย่านรี และตำบลสามเงา อำเภอสามเงา
ทิศตะวันออก ติดต่อกับตำบลแม่สลิด และตำบลตากออก อำเภอบ้านตาก
ทิศใต้ ติดต่อกับตำบลตากตก อำเภอบ้านตาก
ทิศตะวันตก ติดต่อกับตำบลท้องฟ้า อำเภอบ้านตาก
ประวัติ

สันนิษฐานว่าตำบลเกาะตะเภา คือบริเวณเมืองตากในอดีตเป็นเมืองที่มีชาวมอญอยู่มาก่อน ดังมีหลักฐานศิลปะมอญปรากฏอยู่ เมืองตากเป็นหนึ่งในหัวเมืองที่มีอายุขัยเกินกว่าสองพันปีขึ้นไป เมื่อมีการอพยพของชนชาติไทยจากลุ่มแม่น้ำแยงซีเกียงตอนใต้ ลงมาตามแนวลำน้ำดง (ลำน้ำสาละวิน) มีพวกหนึ่ง ได้ข้ามลำน้ำสาละวินผ่านลุ่มน้ำเมยหรือแม่น้ำต่องยินเข้ามาทางช่องเขาด้านอำเภอแม่สอด และมาถึงบริเวณที่เรียกว่า “เมืองตาก” ผู้นำกลุ่มไทยได้อพยพมาตั้งถิ่นฐานที่เมืองตากในยุคนั้นได้ตั้งตนเป็นกษัตริย์ปกครองสืบทอดต่อเนื่องกันมาจนถึงปี พ.ศ. 560 รัชสมัยพระเจ้าสักดำ ซึ่งเป็นกษัตริย์เมืองตากที่ยิ่งใหญ่มาก มีอาณาเขตที่อยู่ในอำนาจแผ่ไปจนจรดทะเลอันดามัน ดังมีบันทึกในพงศาวดารเหนือ กล่าวว่าในรัชสมัยพระเจ้าสักดำนั้น เมืองตากมีการค้าขายกับเมืองอินเดียด้วย เมืองตากคงจะเสื่อมลงในช่วงพุทธศตวรรษที่ 10 พระยากาฬวรรณดิศ ผู้เป็นเชื้อสายกษัตริย์เมืองตากที่อพยพมาจากตอนใต้ของลุ่มน้ำแยงซีเกียง ได้โยกย้ายไปสร้างราชธานีขึ้นใหม่ที่เมืองละโว้ ทางตอนใต้ของเมืองตากลงไปอีก มีบางยุคเมืองตากถูกทอดทิ้งกลายเป็นเมืองร้างดังในพงศาวดารเหนือ ได้กล่าวถึง การเสด็จทางชลมารคของพระนางจามเทวี พระราชธิดากษัตริย์เมืองละโว้ เพื่อไปปกครองแคว้นหริภุญไชย (ลำพูน) ในราว พ.ศ. 1200 โดยทางลำน้ำปิง พระนางจามเทวีขึ้นไปสำรวจบนฝั่งแม่น้ำพบร่องรอยกำแพงเมืองเก่าๆ ถูกทิ้งร้าง จึงโปรดให้สร้างเป็นบ้านเมืองใหม่ ชื่อว่า “เมืองตาก” ต่อมาเมื่อ พ.ศ. 1805 ขุนสามชนเมืองฉอดได้ยกทัพมาประชิดเมืองตากซึ่งเป็นเมืองชายแดนของกรุงสุโขทัย พ่อขุนศรีอินทราทิตย์ ทรงจัดกองทัพออกไปรบโดยมีพระราชโอรสองค์เล็กซึ่งมีพระชนมายุได้ 19 พรรษา ติดตามไปด้วย กองทัพทั้งสองฝ่ายปะทะกันที่บริเวณเชิงดอยนอกเมืองตากประมาณกิโลเมตรเศษ ราชโอรสองค์เล็กได้ทรงชนช้างกับขุนสามชนกระทำยุทธหัตถีกัน ขุนสามชนสู้ไม่ได้แตกพ่ายไป ต่อมาภายหลังทรงพระนามว่า “พ่อขุนรามคำแหงมหาราช” และ ได้ทรงสร้างเจดีย์ขึ้นเป็นที่ระลึกถึงชัยชนะในการทำยุทธหัตถี ครั้งนั้น เป็นศิลปะแบบสุโขทัย ซึ่งเจดีย์ยุทธหัตถีนี้อยู่ที่วัดพระบรมธาตุ ตำบลเกาะตะเภา อำเภอบ้านตาก ห่างจากตัวเมืองไปทางฝั่งตะวันตกของแม่น้ำปิง ราว 31 กิโลเมตร ต่อมาในแผ่นดินมหาธรรมราชาได้ย้ายเมืองตากลงมาทางตอนใต้ตามล้ำน้ำปิง ไปตั้งอยู่ที่ป่ามะม่วงฝั่งตะวันตกของแม่น้ำปิง ซึ่งอยู่ในเขตตำบลป่ามะม่วง อำเภอเมืองตาก ในปัจจุบัน
จากประวัติความเป็นมาจึงน่าจะเป็นข้อสันนิษฐานหนึ่งว่าเป็นที่มาของชื่อตำบลเกาะตะเภา ซึ่งเชื่อกันว่าพระนางจามเทวีได้ล่องเรือสำเภามาตามแม่น้ำปิงจนถึงบ้านแม่พะยวบ ตรงนั้นเป็นจุดรวมของแม่น้ำปิงกับแม่น้ำวังซึ่งไหลมาบรรจบกัน บริเวณบ้านปากวัง บริเวณดังกล่าวมีน้ำลึกมาก เป็นวังวน เรือสำเภาถูกกระแสน้ำพัดจนเรือแตก ไหลตามน้ำมาติดตรงเกาะบริเวณบ้านพระธาตุ จึงเรียกบริเวณนี้ว่าเกาะตะเภา
อีกข้อสันนิษฐานหนึ่งคือในสมัยก่อนจะมีบ้านเรือนกลุ่มหนึ่งตั้งอยู่บนเกาะซึ่งโอบล้อมด้วยลำน้ำปิงและลำน้ำแควสะเปา (ลำน้ำแควสะเปาได้ถูกถมให้เป็นถนนเพื่อป้องกันน้ำท่วมในสมัยหม่อมราชวงศ์คึกฤทธิ์ ปราโมช) ลำน้ำแควสะเปาไหลผ่านจากบ้านพระธาตุถึงบ้านศรีค้ำ คนเฒ่าคนแก่เล่าว่า คนบ้านอื่นจะเรียกคนแถบนี้ว่า “คนบ้านเกาะ” ซึ่งน่าจะหมายถึง “คนบ้านเกาะแควสะเปา” และต่อมาจึงเพี้ยนเป็น “คนบ้านเกาะตะเภา” จึงน่าจะเป็นอีกหนึ่งที่มาของชื่อ ตำบลเกาะตะเภา
นครพนม (แก้ความกำกวม)

นครพนม อาจหมายถึง
จังหวัดนครพนม
อำเภอเมืองนครพนม
เทศบาลเมืองนครพนม
สโมสรฟุตบอลนครพนม
คาลลี่ คุก

| คาลลี่ คุก |
| --- | --- |
เกิด:  (1993-10-23) 23 ตุลาคม ค.ศ. 1993 (30 ปี)
ศิษย์เก่า: ArtsEd
ปีปฏิบัติงาน: ค.ศ. 2015–ปัจจุบัน
คาลลี่ คุก (เกิดในเลสเตอร์เชอร์ เมื่อวันที่ 23 ตุลาคม ค.ศ. 1993) เธอเป็นนักแสดงหญิงชาวอังกฤษ ซึ่งได้รับการเสนอชื่อเข้าชิงรางวัล Evening Standard Theatre Award ในปี 2015 และในด้านโทรทัศน์ เธอเป็นที่รู้จักดีที่สุดจากบทบาทของเธอในซีรีส์ตลกเรื่อง Henpocalypse! ของ บีบีซีทู ในปี ค.ศ. 2023
อาชีพ

คุก เปิดตัวบนเวทีมืออาชีพครั้งแรกใน Firebird ซึ่งฉายที่ Hampstead Theatre และ Trafalgar Studios ในปี 2015   สำหรับการแสดงของเธอ คุกได้รับการเสนอชื่อเข้าชิงรางวัล Emerging Talent Award จากงาน Evening Standard Theatre Awards
คุก เปิดตัวทางโทรทัศน์ในตอนปี ค.ศ. 2016 ของละครโทรทัศน์ทางการแพทย์ของ บีบีซี เรื่อง Doctors เธอกลับมาที่ Hampstead Theatre อีกครั้งใน Filthy Business ในปี ค.ศ. 2017 และ The Strange Death of John Doe ในปี ค.ศ. 2018
คุก ปรากฏตัวในซีรีส์ บีบีซีทรี Overshadowed และดราม่า Informer ของ บีบีซีวัน และเธอได้รับบท ไอลีน ในซีรีส์ Sky Atlantic เรื่อง Britannia Cooke เปิดตัวภาพยนตร์สารคดีเรื่องแรกของเธอในภาพยนตร์ตลกปี 2020 เรื่อง Blithe Spirit ในปีเดียวกันนั้นเอง เธอรับบทเป็นคิมเบอร์ลีย์ ดอยล์ในซีรีส์ลึกลับ ของ เน็ตฟลิกซ์ เรื่อง The Stranger และรับบทนาเดียในละครเรื่อง Adult Material ของ ช่อง 4
ในปี ค.ศ. 2022 คุก มีบทบาททางโทรทัศน์หลักหลายเรื่องในซีรีส์ BBC เรื่อง Rules of the Game ในบท Tess Jones Cheaters ในบทบาทเอสเธอร์  และ Peacock ในบทบาท คาร์ลี รวมถึงซีรีส์ ดิสนีย์+ Star Wedding Season ในบทบาท ไลลา  ในปีต่อมา เธอได้รับบทเป็นบทบาทเชลลีประกบคู่ ลูซี่ ชอร์ตเฮาส์ ในซีรีส์ตลกของ บีบีซีทู เรื่อง Henpocalypse! -   ในปี ค.ศ. 2024 เธอปรากฏตัวเป็น ลินดี้ เปปเปอร์-บีน ใน ดอกเตอร์ฮู ตอน " Dot and Bubble "  และเป็น Steph ในซีรีส์ตลก Piglets
ชีวิตส่วนตัวและการศึกษา

คุกศึกษาที่ โรงเรียนการศึกษาศิลปะ (ArtsEd) สำเร็จการ ศึกษาศิลปศาสตรบัณฑิต สาขาการแสดง  เธอกำลังมีความสัมพันธ์กับนักแสดง Callum Woodhouse ซึ่งเคยปรากฏตัวใน Filthy Business ด้วย
ละครโทรทัศน์

| ปี | ชื่อ | บทบาท | หมายเหตุ |
| --- | --- | --- | --- |
| 2016 | Doctors | Belle Curtis (เบลล์ เคอร์ติส) | ตอน: "What You Don't Know" |
| 2017 | Strike | Carianne (คาเรียน) | ตอน: "The Cuckoo's Calling: Part 1" |
| 2017 | Overshadowed | Sky (สกาย) | 4 ตอน |
| 2018–2021 | Britannia | Islene (อิสลีน) | 5 ตอน |
| 2018 | Informer | Natalie Markham (นาตาลี มาร์คัม) | 3 ตอน |
| 2019 | Halfbreed | Brogan (โบรแกน) | เว็บ |
| 2020 | The Stranger | Kimberley Doyle (คิมเบอร์ลี่ย์ ดอยล์) | 6 ตอน |
| 2020 | Adult Material | Nadia (นาดิญา) | 4 ตอน |
| 2022 | Rules of the Game | Tess Jones (เทสส์ โจนส์) | 4 ตอน |
| 2022 | Cheaters | Esther (เอสเธอร์) | 17 ตอน |
| 2022 | Peacock | Carly (คาร์ลี่) | 3 ตอน |
| 2022 | Wedding Season | Leila (เลย์ล่า) | 8 ตอน |
| 2023 | Henpocalypse! | Shelly (เชลลี่) | 6 ตอน |
| 2024 | Doctor Who | Lindy Pepper-Bean (ลินดี้ เปปเปอร์-บีน) | ตอน: "Dot and Bubble" |
| 2024 | Piglets | Stephanie "Steph" Jackson (สเตฟานี "สเตฟ" แจ็คสัน) |  |
| TBA | Surface | Margot (มาร์โกต์) | ฤดูกาล 2 |
ภาพยนตร์

| ปี | ชื่อ | บทบาท |
| --- | --- | --- |
| 2020 | Blithe Spirit | Googie Withers (กูกี้ วิธเธอร์ส) |
| TBA | F1 | Jodie (โจดี) |
เวที

| ปี | ชื่อ | บทบาท | หมายเหตุ |
| --- | --- | --- | --- |
| 2015 | Firebird | Tia (เทีย) | Hampstead Theatre / Trafalgar Studios, ลอนดอน |
| 2017 | Filthy Business | Bernice (เบอร์นีซ) | Hampstead Theatre, ลอนดอน |
| 2018 | The Strange Death of John Doe | Anna / Rae (แอนนา / เร) | Hampstead Theatre, ลอนดอน |
รางวัลและการเสนอชื่อ

| ปี | รางวัล | หมวดหมู่ | งาน | ผลลัพธ์ | Ref>  |
| --- | --- | --- | --- | --- | --- |
| 2016 | Evening Standard Theatre Awards | Emerging Talent Award | Firebird | เสนอชื่อเข้าชิง |  |
แหล่งข้อมูลอื่น

คาลลี่ คุก ที่อินเทอร์เน็ตมูวีเดตาเบส
Callie Cooke at Curtis Brown
จังหวัดคย็องซังเหนือ

| จังหวัดคย็องซังเหนือ 경상북도 |
| --- | --- |
จังหวัด
การถอดเสียงภาษาเกาหลี
 • ฮันกึล: 경상북도
 • ฮันจา: 慶尙北道
 • แมกคูน-ไรซ์ชาวเออร์: Kyŏngsang-bukto
 • อักษรโรมันปรับปรุง: Gyeongsangbuk-do
   ธง Logo

พิกัด:  36°15′N 128°45′E﻿ / ﻿36.250°N 128.750°E﻿ / 36.250; 128.750
ประเทศ: เกาหลีใต้
ภูมิภาค: ย็องนัม
เมืองหลวง: อันดง
จำนวนเขตการปกครอง: 10 นคร, 13 อำเภอ
การปกครอง
 • ผู้ว่าราชการ: อี ช็อล-อู (พรรคเสรีนิยมเกาหลี)
พื้นที่
 • ทั้งหมด: 19,030 ตร.กม. (7,350 ตร.ไมล์)
อันดับพื้นที่: อันดับที่ 1
ประชากร (ตุลาคม ค.ศ. 2014)
 • ทั้งหมด: 2,700,328 คน
 • อันดับ: อันดับที่ 3
 • ความหนาแน่น: 141.7 คน/ตร.กม. (367 คน/ตร.ไมล์)
สัญลักษณ์ประจำจังหวัด
 • ดอกไม้: Crape-myrtle
 • ต้นไม้: Zelcova
 • สัตว์ปีก: วงศ์นกยาง
ภาษาถิ่น: คย็องซัง
เว็บไซต์: gb.go.kr
จังหวัดคย็องซังเหนือ (ย่อ คย็องบก) เป็นจังหวัดที่อยู่ทางภาคตะวันออกของเกาหลีใต้ โดยมีฐานะเป็นจังหวัดเมื่อปี พ.ศ. 2439 โดยแยกออกจากพื้นที่ทางเหนือของจังหวัดคย็องซังเดิม โดยเป็นจังหวัดของเกาหลีจนกระทั่งมีการแบ่งเกาหลีในปี 2488 หลังจากนั้นก็กลายเป็นส่วนหนึ่งของเกาหลีใต้
อดีตศาลากลางจังหวัดคย็องซังเหนือ ตั้งอยู่ที่เมืองแทกู แต่แทกูไม่ได้เป็นส่วนหนึ่งของจังหวัดตั้งแต่ปี 2524 โดยแทกูเป็นเมืองหลวงของจังหวัดคย็องซังตั้งแต่ก่อนปี 2439 และเป็นเมืองหลวงของจังหวัดคย็องซังเหนือระหว่างปี 2439 จนถึงปี 2524 ต่อมาเมื่อปี พ.ศ. 2559 เมืองหลวงของจังหวัดได้ย้ายจากแทกูไปอันดง
ภูมิศาสตร์และสภาพอากาศ

จังหวัดนี้เป็นส่วนหนึ่งของภูมิภาคยองนัม ทางด้านทิศตะวันออกติดกับทะเลญี่ปุ่น (ทะเลตะวันออก) ทางทิศใต้ติดกับจังหวัดคย็องซังใต้ ทางด้านทิศตะวันตกติดกับจังหวัดช็อลลาเหนือและจังหวัดชุงช็องเหนือ ส่วนทางด้านทิศเหนือติดกับจังหวัดคังว็อน ในช่วงฤดูร้อน จังหวัดคย็องซังเหนืออาจจะมีอากาศร้อนมากที่สุดในเกาหลีใต้ เพราะจังหวัดนี้ล้อมรอบไปด้วยเทือกเขาขนาดใหญ่ คือ เทือกเขาแทแบกทางด้านทิศตะวันออกและเทือกเขาโซแบกทางด้านทิศตะวันตก
วัฒนธรรม

จังหวัดคย็องซังเหนือ เป็นที่ตั้งของอาณาจักรซิลลาและยังคงรักษาซึ่งวัฒนธรรมโบราณนี้ไว้ ศิลปิน ผู้นำทางการเมืองและนักวิชาการหลายคนนั้นก็เป็นบุคคลที่มาจากจังหวัดนี้
จังหวัดพี่น้อง

แคว้นอาลซัส ฝรั่งเศส
รัฐโอไฮโอ สหรัฐอเมริกา
ดินแดนปรีมอร์สกี รัสเซีย
แหล่งข้อมูลอื่น

Gyeongsangbuk-do provincial government in English
(ฝรั่งเศส) Alsace/Gyeongsangbuk-do เก็บถาวร 2007-02-03 ที่ เวย์แบ็กแมชชีน
| ด ค ก ภูมิภาคและเขตการปกครองของประเทศเกาหลีใต้ |
| --- | --- | --- |
| ภูมิภาค |  เขตเมืองหลวงและปริมณฑล  ควันดง ย็องดง  ย็องซอ  โฮซอ  โฮนัม  ย็องนัม ภูมิภาคอุตสาหกรรมการเดินเรือตะวันออกเฉียงใต้  เกาะเชจู  |  |
| จังหวัด |  คย็องกี  คย็องซังใต้  คย็องซังเหนือ  ช็อลลาใต้  ชุงช็องใต้  ชุงช็องเหนือ  |  |
| จังหวัดปกครองตนเองพิเศษ |  คังว็อน  ช็อนบุก  เชจู  |  |
| นครพิเศษ |  โซล  |  |
| นครปกครองตนเองพิเศษ |  เซจง  |  |
| มหานคร |  ควังจู  แทกู  แทจ็อน  ปูซาน  อินช็อน  อุลซัน  |  |
| คณะกรรมการ 5 จังหวัดภาคเหนือเกาหลี |  พย็องอันใต้  พย็องอันเหนือ  ฮวังแฮ  ฮัมกย็องใต้  ฮัมกย็องเหนือ  |  |
ชญานิศฐ์ บุญโสพิศ

| ชญานิศฐ์ บุญโสพิศ |
| --- | --- |

สารนิเทศภูมิหลัง
เกิด: 20 มกราคม พ.ศ. 2538 (29 ปี) ชญานิศฐ์ บุญโสพิศ กรุงเทพมหานคร ประเทศไทย
อาชีพ: นักแสดง, พิธีกร
ปีที่แสดง: 2555–ปัจจุบัน
ผลงานเด่น: • ส.ส. ปลายฟ้า – GUARDIAN หักเหลี่ยมมัจจุราช (2559) • เรย์ – ตี๋ใหญ่ 2 ดับ เครื่อง ชน (2561)
สังกัด: โมโน 29
ชญานิศฐ์ บุญโสพิศ (ชื่อเล่น: อีฟ) เธอเป็นนักแสดงหญิงชาวไทย เป็นที่รู้จักจากซีรีส์เรื่อง "GUARDIAN หักเหลี่ยมมัจจุราช" รับบทเป็น ส.ส. ปลายฟ้า
ประวัติ

เธอเริ่มเข้ามาทำงานในวงการบันเทิงในช่วงที่เธอศึกษาในมหาวิทยาลัยรังสิต เธอได้แสดงละครเรื่องแรกคือเรื่อง กว่าจะรู้เดียงสา และเรื่อง นางแบบโคกกระโดน ปัจจุบันเธอเป็นพิธีกรรายการ What's up 29 และแสดงละครทางช่อง โมโน 29 แล้ว
ประวัติ > ละครโทรทัศน์/ ซีรีส์

| ปี | เรื่อง | บทบาท |
| --- | --- | --- |
| 2555 | กว่าจะรู้เดียงสา |  |
| 2556 | ร่านดอกงิ้ว |  |
| 2558 | นางแบบโคกกระโดน |  |
| 2559 | GUARDIAN หักเหลี่ยมมัจจุราช | ส.ส. ปลายฟ้า |
| 2561 | ตี๋ใหญ่ 2 ดับ เครื่อง ชน | เรย์ |
| 2562 | เจ้าหญิงเม็ดทราย | (รับเชิญ) |
| 2564 | สาวออฟฟิศ 2000 ปี | จูนจูน (รับเชิญ) (Ep.8) |
| 2564 | แพศยา | แนท |
ประวัติ > อื่น ๆ

พิธีกรรายการ What's up 29
โฆษณา KFC
แหล่งข้อมูลอื่น

ชญานิศฐ์ บุญโสพิศ ที่อินสตาแกรม
ดูมากา ฟรานชิส

| ข้อมูลส่วนตัว |
| --- | --- | --- | --- |
ชื่อเต็ม:  Dumaka Francis Ifeanyi
ตำแหน่ง:  กองกางตัวรุก/ปีก
ข้อมูลสโมสร
สโมสรปัจจุบัน:  นรายูไนเต็ด
หมายเลข:  10
 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 13 ตุลาคม 2008
ดูมากา ฟรานซิส อีฟีอันยี เกิดเมื่อวันที่ 3 สิงหาคม พ.ศ. 2532 เป็นนักฟุตบอล ชาวไนจีเรีย ขณะนี้เขาลงเล่นให้กับ สโมสรฟุตบอลจังหวัดปัตตานี
อาชีพ

ฟรานซิส เคยเล่นให้กับ อ็อกธาร์ ยูไนเต็ด ใน เมียนมาร์พรีเมียร์ลีก
หลังจากนั้นก็ลงเล่นให้กับ โพรเทจ เอสพ์เซ็น ใน สิงคโปร์ ก่อนที่ล่าสุดได้ย้ายมาอยู่กับ ปัตตานี เอฟซี
ซูซาโนโอะ

ซุซะโนะโอะและมังกรน้ำ
ซูซาโนโอะ (ญี่ปุ่น: 須佐之男命; โรมาจิ: Susano-o no mikoto; ทับศัพท์: หรือบางครั้งเขียน Susanowo) เป็นเทพเจ้าแห่งทะเลและพายุในศาสนาชินโต